Tito Dorčić/Rječnik
akoprem - premda, mada, iako, makar
 altrochè (tal.) - i te kako!, dapače!
 amice! (lat.) - prijatelju!
 askultant (tal. ascoltante) - sudski prislušnik (početni stupanj u sudačkoj karijeri)
 Banski stol - jedan od najviših sudova u Hrvatskoj (apelacioni, prizivni sud)
 briskola (tal.) - vrsta kartaške igre, osobito raširena po našim primorskim krajevima (briškula)
 duplika (lat.) - odgovor (tuženoga) na repliku (tužiočevu)
 filozofska propedeutika (grč.) - u nekadašnjem srednjem školstvu naziv za predmet u kojem su se naučavale osnove filozofije
 gončina - gonič, tjeralac
 Gradac - stariji hrvatski naziv za grad Graz u Austriju; prid. gradački
 grug - gruj, ugor, morska riba zmijolikog oblika
 gružnjak - ribarska sprava za lovljenje grugova
 igrati - isto što i svirati (prema njem. spielen, koje ima oba značenja)
 illustrissimus (lat.) - »presvijetli«, nekadašnja titula uglednika
 ispuljiti se - pojaviti se, pomoliti se, iskrsnuti
 izim - osim
 Jena - grad u Njemačkoj s glasovitim sveučilištem
 juratuš (lat.) - u našoj starijoj književnosti često umjesto jurat, tj. pravnik, jurist
 juridički (lat.) - pravni, pravnički
 jurist (lat.) - pravnik, student prava
 kapral (tal. caporle) - kaplar, niži oficirski čin
 kisati - »kriviti i mijenjati licem kao što biva kad čeljade hoće da zaplače« (Akad. rječn.)
 križak - vrsta novca, talir (na kojem je bio lik križa), krstaš
 lančana (tal. lanzana) - konopac za pritezanje jedara
 ljutav - ljutnja, srditost
 magistrat (lat.) - gradsko poglavarstvo, općinska uprava
 magnificus (lat.) - veličanstveni, uzvišeni, sjajni, plemeniti (titula uglednika)
 majorenost (lat.) - punoljetnost, odraslost
 matrun (tal. matrone) - veliki bol, grč u želucu
 Miholje, dan sv. Mihaela Arkanđela (29. rujna)
 mljedan - mršav, suh, slab, nejak
 navadno - obično
 neduha - teško disanje, sipnja
 nostromo (tal.) - vođa palube, glavar mornara na brodu
 obataljen - srušen; ožalošćen
 obrstar (njem. Oberst) - pukovnik
 opica (njem. od Affe) - majmun
 oružnik - žandar, policajac
 parona (tal.) - gospođa, gospodarica
 poljeće - polugodište, semestar
 poškola - dopunsko školovanje, poduka za slabije đake izvan redovitog školskog vremena
 povraz - uže, uzica
 prćija (grč.) - miraz
 preuzvišeni - titula koja se pridaje biskupima
 pristav - u starijoj činovničkoj hijerarhiji početni stupanj mladog činovnika
 prožgan - lukav, previjan
 rubača - košulja
 Schönbrunn (njem.) - carski dvorac i park izvan Beča
 spectabilis (lat.) - uvaženi, ugledni, uzoriti (nekada titula »visokoj« gospodi)
 stražmeštar - podoficirski čin u austrijskoj vojsci
 sviknuti se - svidjeti se
 šaranjić - vrsta morske ribe
 škver (engl.) - brodogradilište
 tingl-tangl (njem.) - naziv za zabavište najniže vrste, loš kabaret ili varijete
 turica - smotak, svitak
 ubotnica - hobotnica
 upoćen - uznojen, znojan
 varmedija (mađ.) - županija
 Wurstelprater (njem.) - vrsta zabavišta (u kojem nastupa Wurstel, tj. Hanswurst, komično lice u njemačkoj kazališnoj umjetnosti koje odgovara pojmu harlekina u talijanskoj komediji)
 zapah - zadah, loš miris, smrad
 žmerak - vrsta morske patke, gnjurac

Tito Dorčić